ELS AIGUARDENTS DE VI I RESIDUS DE RAÏM
Els aiguardents de vi se’ls anomena “brandy”, paraula d’origen anglès, que procedeix del vocable holandès “brandwijin”, que significa vi cremat. Per això, tots els aiguardents de vi són genèricament brandis.
Els brandis són les begudes resultants de la destil·lació, a menys de 94,8ºGL, de mosts de raïm fermentats.

La qualitat d’un aiguardent de vi variarà depenent d’aquests factors:

· Les característiques i la composició del vi utilitzat.

· El sistema de destil·lació emprat.

· El tipus d’envelliment.

Qualsevol modificació que es produeixi en algun d’aquests factors alterarà el resultat final del brandi.

1. El cognac

El cognac és, sense dubte, el brandi més famós i elegant del món, fins a tal punt que s’ha utilitzat el seu nom de forma errònia per definir qualsevol brandi, independentment de la zona en la que es produeixi.

La regió de Charente (Cognac), té un clima oceànic temperat i sòls calcaris, que confereixen la suavitat i delicadesa a aquests aiguardents. Les petites diferències en la composició dels sòls de la regió han servit per dividir-la en diferents zones i vinyes. La qualitat dels cognacs està directament relacionada amb la zona d’on procedeixen.

1.1 Elaboració

Per a que un cognac tingui tal denominació, ha de complir les següents exigències:
1. Procedir de la destil·lació de vins blancs de les varietats Ugni Blanc, Colombard i Folle Blanche.

2. Vi elaborat i destil·lat en una zona delimitada de la regió de Charentes, situada al Sud-oest de França, al nord de la ciutat de Burdeus.

3. Doble destil·lació en alambí charentais o alambí tradicional. Dues fases: 1ª el Broullis, 25/30ºGL i 2ª el Bonne chauffe, 72ºGL.

4. Envelliment en tines de 300 litres de roure troncais o limousin, almenys durant dos anys.

5. No tenir una graduació alcohòlica superior a 72ºGL en la seva producció ni menys de 40ºGL al acabar aquesta.

El cognac, durant el seu envelliment, s’evapora un 3% a l’any i redueix el seu grau alcohòlic. L’evaporació anual en la regió de Cognac suposa uns 22 milions d’ampolles (la part dels àngels).
Per aconseguir que el cognac tingui 40ºGL a l’hora d’embotellar-lo s’utilitza el mètode indirecte. Consisteix en afegir aigua a un cognac fins que tingui 27 ºGL, aquest cognac rebaixat es barreja amb altres fins aconseguir rebaixar tots fins als 40ºGL.

1.2 Tipus de cognac

A) Segons la seva localització geogràfica i la composició del sòl:

1. Grande Champagne. Sòl amb una major composició calcària. Produeix els cognacs de més qualitat, suavitat i delicadesa. Necessiten un llarg període d’envelliment, uns 15 anys mínim. Representen un 15,8% del total de la vinya.

2. Petite Champagne. Zona de terrenys calcaris i argilosos. Produeix cognacs delicats, amb tonalitats daurades, gust i cos molt agradables. Representen el 18,8%.
3. Borderies. Cognacs menys delicats que els anteriors, utilitzats per mescles. Envelliment ràpid. Representen el 5% del total.

4. Fins Bois i Bons Bois. Força suaus i menys fins que els anteriors. Són la base dels cognacs de “tres estrelles”.

5. Bois Ordinaires i Bois Terroirs. Menys fins i amb un gust bast a terrer.

6. Fine Champagne. Barreja de cognacs de la Grande i la Petite Champagne, amb un mínim del 50% de la Grande Champagne.

B) Segons el seu període d’envelliment:

Menys els Millesimes (cognacs d’excel·lent qualitat, d’una sola collita), els cognacs es composen de barreges de destil·lats de diferents anyades. Han de romandre cert temps envellint en la mateixa tina per a que la barreja s’homogeneïtzi.

L’edat de l’etiqueta sempre s’ha de referir al cognac mes jove del coupage. 

	
	VO/VSOP
	XO/NAPOLEON

	+ 30 mesos
	+ 4 anys
	+ 5 anys


1.3 Marques reconegudes

Camus, Courvoisier, Hennesy, Martell, Polignac, Remy Martin, Otard.

2. L’armagnac

Aiguardent que rep el nom de la regió francesa on s’elabora. Poc conegut fora de França, gairebé tota la producció es destina al consum intern. Molts gastrònoms el consideren com el millor brandi del món, per sobre del cognac.
La regió d’Armagnac està situada al sud-oest de França, entre la ciutat de Bordeus i els Pirineus. Té un clima més extrem i calorós que la regió de Cognac i els seus terres són arenosos.

2.1 Elaboració

L’armagnac es produeix a partir d’un vi blanc elaborat amb les mateixes varietats vinícoles que el cognac i amb una graduació alcohòlica d’entre 9 i 10ºGL.

La destil·lació es realitza d’una sola vegada, amb un alambí que es composa de tres calderes superposades en les quals es posa el vi que va descendent, a la vegada que els seus vapors van ascendint mentre el vi borbolleja. El resultat és un aiguardent d’entre 58 i 63ºGL. Menys suau i delicat que el cognac, però més aromàtic i ric en sabors.

El jove aiguardent es posa a envellir en tines de 400 litres de roure negre Monzelun, anomenades “pieces”. Al principi del seu període d’envelliment l’armagnac es deposita en tines de roure nou i, posteriorment, es traspassa a tines reutilitzades per evitar que els hi passin masses tanins.
L’armagnac també rebaixar-lo fins als 40ºGL, per això se li afegeixen les petites eaux, barreja d’aigua destil·lada i armagnac, que no ha de superar els 20ºGL.

Després, el mestre bodeguer serà l’encarregat de realitzar els coupages, segons edats i procedències.

2.2 Tipus d’armagnacs

A) Segons la seva localització geogràfica:

1. Bas Armagnac. Aiguardents lleugers, de gran qualitat, càlids, d’aroma afruitada. Són els més preuats. També s’anomenen negres.

2. Ténareze. Aiguardent de més cos i més basts. Necessiten més envelliment.

3. Haut Armagnac. Són els menys preuats, més basts i simples. Se’ls denomina blancs.

B) Segons el temps d’envelliment:

L’edat sempre es refereix al destil·lat més jove.

	
	VSOP/VO RESERVE
	XO NAPOLEON
	HORS D’ÂGE

	+ 1 any
	+ 4 anys
	+ 5 anys
	+ 10 anys


Els Millesimes són aiguardents sense barreja, de una sola i excepcional collita, poden arribar a tenir més de 40 anys d’envelliment.
2.3 Marques reconegudes

Marquis de Montesquius, Samalens, Chateau de Maillac, Gauvin, Kessman, Sempé, Dartigalonge, Clés de Duch, Larresingle.
3. Brandi de Xerès
El brandi de Xerès és l’aiguardent de vi de més qualitat que s’elabora a Espanya.
Aquest brandi està acollit a Denominació d’Origen. El Consell Regulador del Brandi de Xerès determina que l’elaboració i l’envelliment cal realitzar-lo dintre dels termes municipals de Xerès de la Frontera, Sanlúcar de Barrameda i Puerto de Santa María.

S’elabora a partir de vins blancs de 12 o 13ºGL, que procedeixen de les varietats Airén i Palomino. La base del brandi de Xerès són les holandes d’entre 65 i 70ºGL, tot i que també s’utilitzen aiguardents de major graduació obtinguts en columnes de destil·lació.

Les holandes conserven gran part dels components que es trobaven en el vi, cosa que confereix una gran personalitat i riquesa organolèptica. La graduació alcohòlica del brandi de Xerès es situa entre 35 i 45ºGL.

3.1 L’envelliment

Les holandes s’envelleixen en tines de roure americà que han envellit prèviament vi de Xerès, i amb una capacitat d’entre 500 i 600 litres.

S’utilitzen dos sistemes per a la criança del brandi:

1. Estàtic: Primer el brandi roman un temps en tines de roure nou i després passa a tines que han envellit vi de Xerès. Durant aquesta fase, l’aiguardent perd grau alcohòlic i adquireix els components propis del procés oxidatiu.
2. Dinàmic o de soleres i criadores: Es col·loquen les tines en files anomenades escales. Els brandis més anyencs estan depositats en l’escala més propera al terra (solera); seguint l’ordre d’antiguitat es troba la 1ª criadora, la 2ª criadora, la 3ª criadora, i així successivament.

De les soleres se’n treu una part a l’any, i aquesta quantitat es reposa de la 1ª criadora i aquesta, a la seva vegada, es reposa amb la 2ª criadora, i així fins a la última criadora que es reposa amb l’aiguardent més jove. D’aquesta manera, s’aconsegueix un brandi de qualitat homogènia i gust, aroma i color molt personals.

Amb la part que es treu de les soleres es fa un capcineig (barreja de brandis i substàncies per a donar color), després s’estabilitza i s’embotella.

3.2 Classificació del brandi de Xerès

El reglament estableix tres tipus de brandi segons sigui el seu envelliment: 

1. Brandi de Xerès Solera: Brandi amb un major percentatge de destil·lat de vi que d’holanda envellida. Compostos volàtils d’almenys 150 gr./hl. Color ambarí obscur i aroma alcohòlica i agressiva. Líquid sec i agressiu. Envelliment de més de 6 mesos.

2. Brandi de Xerès Solera Reserva: Més percentatge d’holandes que d’aiguardents neutres. Color caoba, taronja, etc. Aroma a caramel i fusta. Més suaus que els soleres, Envelliment de més d’un any.

3. Brandi de Xerès Solera Gran Reserva: 100% holandes. Color caoba molt fosc. Aroma a caramel torrat, suau, càlid, untuós i envellutat. Envelliment de més de 3 anys.

3.3 Marques i tipus segons envelliment
	BODEGA
	SOLERA
	SOLERA RESERVA
	SOLERA GRAN RESERVA

	Bobadilla
	103
	103 Et. Negra
	Gran Capitán

	Terry
	Centenario
	1900
	Terry Primero

	Gonzalez Byass
	Soberano
	Insuperable
	Lepanto

	Osborne
	Veterano
	Magno
	Independencia

	Domecq
	Fundador
	Carlos III
	Carlos I

	Sánchez Romate
	Abolengo
	Monseñor
	Cardenal Mendoza

	Williams & Humbert
	Williams
	Don Pelayo
	G. Duque de Alba


4. Brandi del Penedès

La regió del Penedès elabora brandis des de fa segles; aquests no tenen D.O. i no tenen tanta fama com els de Xerès, però algunes bodegues elaboren aiguardents de gran qualitat que no tenen res a envejar als brandis de xerès, sobretot els elaborats per les marques Torres i Mascaró.

Els brandis del Penedès són de gust mes similar als cognacs, més secs que els elaborats a Xerès.

Són brandis obtinguts de vins blancs elaborats a partir de les varietats Parellada, Macabeu i Xarel·lo, amb una graduació d’entre 7,5 i 9,5ªGL.

Per a la seva destil·lació s’utilitza el sistema discontinu de doble destil·lació en alambí tipus Charentais.

L’envelliment es realitza pel sistema estàtic en tines de roure americà i francès (Limousin).

      4.1 Marques reconegudes
Mascaró, Torres 5, Torres 10, Fontenac, Miguel I.

5. Altres brandis

· Fines: Són brandis francesos que es produeixen fora de les D.O. de Cognac i Armagnac. Apareixen amb el nom de la regió després de la paraula Fine. Exemple: Fine de Champagne.

· Pisco: Aiguardent de vi, generalment sense envellir, blanc, que s’elabora al Perú, Xile, Argentina i Bolívia. El Pisco prové de vins de 13 i 14ºGL, elaborats principalment amb la varietat moscatell, molt aromàtica i això es reflexa en l’aiguardent.

També s’elaboren brandis de qualitat a Itàlia, Portugal, Grècia, Mèxic i Rússia.
6. Servei dels brandis

Els brandis de qualitat s’han de servir en copa tipus balón transparent, a temperatura ambient i s’escalfa amb la base de la mà per a que es desenvolupin bé els seus aromes.

Davant de brandis de menys qualitat, i a l’igual que amb la resta d’aiguardents, els brandis poden servir-se amb gel o en combinació amb refrescs o altres begudes. També s’utilitzen per a l’elaboració de còctels com l’Alexander, Sidecar, Stinger, B&B, Brandy Sour, etc.
7. Aiguardents de residus de raïm

És una beguda espirituosa obtinguda a partir de les pells del raïm fermentades i destil·lades.

A Espanya es coneix aquests aiguardents pel nom d’orujos, ja que estan elaborats amb les restes de les vinificacions que reben el mateix nom. Són aiguardents toscs, aspres, molts secs i amb una graduació alcohòlica molt alta (45-65ºGL).

Molt consumits en països com França, Itàlia i Portugal. Aquests destil·lats s’utilitzen també com a base per elaborar aiguardents de fruites.

7.1 Orujos

· Marc de Cava:  Prové dels orujos dels raïms destinats a l’elaboració del cava, S’elabora al Penedès.
· Aiguardent de Liébana: Orujo de qualitat, jove i blanc, elaborat en el Vall de Liébana, a Astúries.

· Orujo de Galicia DE: S’elaboren aiguardents joves de color blanc o envellits amb tonalitats ambarines. Poden ser barrejats amb herbes. La seva graduació oscil·la entre els 35 i 65ºGL.

· Orujo de Ulloa: Orujo de Galícia de gran qualitat, produït a partir de la destil·lació de residus de raïm de ceps híbrids.

7.2 Marcs

Aquests aiguardents s’elaboren en totes les Denominacions d’Origen franceses, sent els més preuats els següents:

· Marc de Champagne: Elaborat a partir de les pells dels raïms .Pinot Menier, Pinot Noir i Chardonnay. Les varietats blanques es destil·len separades de les negres, l’aiguardent s’envelleix i després es fa el coupage. Són molt coneguts el Moët Chandon i el Pomery.
· Marc de Bourgogne: Procedent dels raïms Aligote, Gamay i Pinot Noir. Amb molt de cos i aromàtic.

· Marc d’Alsàcia: Molt aromàtic i elegant, elaborat a partir dels raïms Riesling, Gewurztraminer i Gris Tokay.

7.3 Grappas

Les grappas solen estar macerades amb plantes, fruites, flors, etc.

Les varietats utilitzades per a l’elaboració de grappas de qualitat són Moscatto, Lambrusco, Barolo i Moscatto di Caneli.

En les etiquetes de les grappas de qualitat apareix el nom de la varietat de raïm amb el que s’han elaborat.
La grappa de més fama és la “Branda”, originaria del Piamonte.

Altres marques de qualitat són: Alexander, Bocchino de Moscatto i Libarna.

7.4 Bagaçeira

Aiguardent de residus de raïm portuguès molt similar al orujo de Galícia.

Són molt preuats els del Miño, Duero, Ribatejo, Alentejo, Algarve.

7.5 El servei dels aiguardents de residus de raïm

Per el servei d’aquest tipus d’aiguardent tindrem en compte la graduació alcohòlica, generalment elevada, i si està envellit o no.

Al tenir una graduació elevada normalment es serveix força freds, per així contrarestar la cremor produïda per l’alcohol, i en gots o copes de mida petita.

Els aiguardents que hagin sigut envellits es serviran a temperatura més elevada per a poder apreciar els aromes propis de la criança.

La millor hora per a degustar aquests aiguardents és durant la sobretaula del dinar o sopar, ja que ajuden a fer la digestió.

